Държавен вестник, бр. 96, 2025 г., стр. 212

СТР.  212	
Д Ъ Р Ж А В Е Н  В Е С Т Н И К 	
БРОЙ  96
6. специфични за определен географски 
район фактори, оказващи влияние върху се­
бестойността или разходите за реализация на 
предлаганите продукти;
7. конкурентна среда;
8. жизнен цикъл на съответния продукт, 
пазар или отрасъл;
9. икономически цикъл;
10. технологични, природни, социални 
и други фактори, пораждащи колебания в 
икономическата активност или резултатите 
от същата;
11. достъпни технологии;
12. политики, провеждани от органи на 
местна и централна власт, включително ес­
тество и степента на държавно регулиране и 
намеса в съответния пазар или отрасъл;
13. равнище на инфлация, колебания във 
валутните курсове и лихвените проценти, 
както и други макроикономически показатели;
14. време на осъществяване на съответни­
те сделки, включително с оглед на тяхната 
продължителност;
15. други фактори, оказващи влияние върху 
условията на сделката.
Чл. 11. (1) Ефектите от прилагана бизнес 
стратегия върху условията на контролираната 
сделка се вземат предвид само когато въз 
основа на наличните доказателства може да 
се приеме, че:
1. независимо лице би участвало в съпоста­
вима стратегия при съпоставими обстоятел­
ства за съпоставим период от време;
2. разходите за прилагане на бизнес стра­
тегията се понасят от свързаното лице, което 
ще получи бъдещите икономически ползи в 
резултат на реализирането на тази стратегия;
3. съществува обоснована вероятност реа­
лизирането на стратегията да доведе до ико­
номически ползи, които отразяват подходяща 
възвръщаемост на разходите, направени за 
нейното прилагане;
4. реализирането на стратегията продължа­
ва за разумен период от време с оглед на ус­
тановените търговски практики в конкретната 
област на нейното приложение и очакваните 
икономически ефекти, и
5. съществените условия на бизнес стра­
тегията, включително разпределението на 
съответните разходи и очаквани икономически 
ползи, са договорени между свързаните лица 
преди реализирането на стратегията.
(2) За целите на ал. 1 се съобразяват факти 
и обстоятелства, като например:
1. област на приложение на съответната 
бизнес стратегия с оглед на конкретен продукт 
(продуктова група), функция, пазар, отрасъл 
и др.;
2. засегнати от стратегията лица и струк­
турни единици, както и тяхната роля в раз­
работването, одобряването и реализацията 
на стратегията;
3. стратегически цели;
4. начини за постигане на стратегическите 
цели, включително набелязани мерки, както и 
конкретни действия и ресурси за изпълнение 
на тези мерки;
5. основни съображения и допускания във 
връзка с възприетия начин за постигане на 
съответната стратегическа цел;
6. причини, начин и продължителност на 
влиянието на всяка мярка върху съответните 
цени или норми на печалба;
7. икономически значимите рискове, свър­
зани с реализацията на стратегията, и тяхното 
разпределение между съответните свързани 
лица. 
Чл. 12. (1) За целите на анализа на транс­
ферните цени се вземат предвид икономически 
значимите характеристики на контролираната 
сделка, така както са установени съгласно 
чл. 4 – 11.
(2) Независимо от ал. 1 не се взема пред­
вид контролираната сделка, когато с оглед 
на перспективите и реалните алтернативни 
възможности на всяка от страните към мо­
мента на сключване на сделката не може да 
бъде определена цена по сделката, която би 
била приета от независими лица, действащи 
по търговски рационален начин при съпоста­
вими обстоятелства.
(3) Преценката по ал. 2 относно наличието 
на търговска рационалност на контролирана­
та сделка се основава на задълбочен анализ 
на всички относими факти и обстоятелства, 
включително на обстоятелствата по чл. 6, 
ал. 3, без да се вземат предвид данъчните 
ефекти от сделката.
(4) В случаите по ал. 2 за целите на ана­
лиза на трансферните цени възприетата от 
свързаните лица структура на сделката се 
заменя с такава структура, която:
1. съответства в най-голяма степен на 
фактите по действителната контролирана 
сделка, и 
2. постига търговски рационален очакван 
резултат, който би позволил на страните да 
определят цена, приемлива за всяка от тях 
към момента на сключване на сделката.
(5) Алинея 2 не се прилага, когато е на­
лице надеждна информация за съпоставима 
неконтролирана сделка.
Раздел III
Анализ на съпоставимостта
Чл. 13. Анализът на съпоставимостта по 
чл. 3, ал. 1, т. 2 се основава на факторите на 
съпоставимостта, посочени в чл. 4, ал. 1, т. 3, 
и в зависимост от фактите и обстоятелствата 
на конкретния случай включва най-малко 
следните действия:
1. определяне на времевия обхват на ана­
лиза;